MACO ปลื้ม กำไร Q3 โต 74% หลังรายได้การขาย-บริการเพิ่ม
MACO ปลื้ม กำไร Q3/58 โต 74% มาที่ 44.15 ลบ. จาก 25.31 ลบ. เมื่อปีก่อน หลังรายได้การขาย-บริการเพิ่มขึ้น ขณะที่ช่วง 9 เดือนแรกกำไรอยู่ที่ 129.41 ลบ. โต 30% จาก 99.80 ลบ. เมื่อปีก่อน
27 ต.ค. 2558

บริษัท มาสเตอร์ แอด จำกัด (มหาชน) หรือ MACO รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีกำไรสุทธิ 44.15 ล้านบาท หรือมีกำไรสุทธิ 0.01 บาทต่อหุ้น เพิ่มขึ้น 74% จากช่วงเดียวกันของปีก่อนที่มีกำไรสุทธิ 25.31 ล้านบาท หรือมีกำไรสุทธิ 0.01 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 129.41 ล้านบาท หรือ 0.04 บาทต่อหุ้น เพิ่มขึ้น 30% จากช่วงเดียวกันของปีก่อนที่มีกำไรสุทธิ 99.80 ล้านบาท หรือ 0.03 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้นเนื่องจาก บริษัทมีรายได้จากการบริการและการขายรวม 172.20 ล้านบาท เพิ่มขึ้นจากไตรมาส 3 ปี 57 จำนวน 29.19 ล้านบาท หรือ 20.41%